ڕیزبەندی کاتیی پەتای جیھانی کۆڤید-١٩ لە مانگی شوباتی ٢٠٢٠دا
ئەم وتارە ھەڵدەستێت بە تۆمارکردنی ڕیزبەندی کاتیی و خێرای بڵاوبوونەوە و لەبارێتی دەستبەسەرداگرتنی نەخۆشی (کۆمەڵە نیشانەی سەختیی ھەناسەدانی ڤایرۆسی کۆرۆنای ٢ - SARS-CoV-2) کە دەکاتە ئەو ڤایرۆسەی بەرپرسیاربوو لە پەتای جیھانی کۆڤید-١٩ و بۆ یەکەمین جار لە شاری ووھان لە وڵاتی چین نەخۆشییەکە دەستنیشانکرا. ئەم وتارە لێکدراوە ڕووداوەکانی مانگی شوباتی ٢٠٢٠ پیشاندەدات.

١ی شوباتی ٢٠٢٠ 
(ڕاپۆرتی ڕەوشیی ژمارە ١٢)ی ڕێکخراوی جیھانی تەندروستی (WHO):
 ئوسترالیا سێ تووشبووی دیکەی ڕاگەیاند کە خۆی ٢ تووشبووی تری ھەبوو لە باشوری ئوسترالیا و کۆی ژمارەی تووشبووەکانی گەیشتە ١٢ کەس.
 یابان سێ تووشبووی تری ڕاگەیاند و کۆی ژمارەی تووشبووەکانی گەیشتنە ٢٠ کەس.
 سەنگاپور دوو تووشبووی دیکەی پشتڕاستکردەوە و کۆی ژمارەی تووشبووەکانی گەیشتە ١٨ کەس.
 کۆریای باشور دوازدەھەمین تووشبووی ڤایرۆسی کۆرۆنای پشتڕاستکردەوە کە پیاوێکی ٤٩ ساڵانی چینی بوو وەک ڕێنیشاندەرێکی گەشتیاری یابانی کاری دەکرد لە ڕۆژئاوای سیئۆلی پایتەخت.
 ئیسپانیا ھەستا بە پشتڕاستکردنەوەی یەکەمەین تووشبووی ڤایرۆسەکە لە (لا گۆمێرا)ی دوورگەکانی (کەناری).
 ویلایەتە یەکگرتووەکانی ئەمریکا ھەشتەمین تووشبووی خۆی ڕاگەیاند کە پیاوێکی خەڵکی بۆستن بوو دوای گەشتردنی بۆ شاری ووھان گەڕابۆوە بۆ زانکۆ.
 ڤێتنام شەشەمین تووشبووی خۆی پشتڕاستکردەوە کە بەھۆی گواستنەوەی ناوخۆیییەوە ڕوویدابوو لەڕێی بەرکەوتنی ڕاستەوخۆە.

٢ی شوبات 
ڕاپۆرتی ڕەوشیی ژمارە ١٣ ی ڕێکخراوی (WHO):
 ھیندستان دووەمین تووشبووی ڕاگەیاند.
 فلپین ڕووبەروی یەکەمین گیانلەدەستدان بۆوە بەھۆی (کۆڤید-١٩)ەوە لە دەرەوەی خاکی چین و ھەرچەندە لە ١ی شوبات دا بارودۆخی تەندروستی جێگیر بووە پێش گیانلەدەستان. مردووەکە پیاوێکی ٤٤ ساڵانی چینی بوو کە ھاوەڵی یەکەمین تووشبووی فلپین بووە و ھەردووکیان بەڕەگەز چینی بوون کە لە ٢١ی کانووەی دووەم دا لە ووھانەوە گەیشتبوونە وڵاتەکە.
 کۆریای باشور سێ تووشبووی دیکەی ڕاگەیاند و کۆی ژمارەی تووشبووانی گەیشتە ١٥ کەس.
 شانشینی یەکگرتووی عەرەبی پێنجەمین تووشبووی خۆی ڕاگەیاند.
 ویلایەتە یەکگرتووەکانی ئەمریکا سێ تووشبووی دیکەی پشتڕاستکردەوە کە ھەموویان لە ویلایەتی کالیفۆرنیا بوون و کۆی ژمارەی تووشبووانی گەیشتە ١١ کەس.
 ڤیتنام حەوتەمین تووشبووی بە کۆڤید-١٩ ڕاگەیاند کە کەسێکی بە ڕەگەز ئەمریکی-ڤێتنامی بووە کە لە فرۆکەخانەی ووھان بۆ ماوەی دوو کاتژمێر دواکەوتنی کاتیی ھەبووە.

٣ی شوبات 
ڕاپۆرتی ڕەوشیی ژمارە ١٤ ی ڕێکخراوی (WHO):
 ژمارەی گیانلەدەستدراوان لە پارێزگای ھۆبێی لە دەرەوەی شاری ووھان گەیشتە ١٠١ کەس.
 بەپێی زانیارییە بڵاوکراوەکانی ڕێکخراوی (WHO) لە ٢٤ کاتژمێری ڕابردوودا ھیچ وڵاتێکی نوێ نەبووە تووشبوو بە ڤایرۆسەکە ڕابگەیەنێت.
 ھیندستان سێیەمین تووشبووی خۆی لە ناوچەی کێرالا ڕاگەیاند.
 ڤێتنام ھەشتەمین تووشبووی کۆڤید-١٩ ڕاگەیاند کە ئافرەتێکی بەڕەگەز ڤێتنامی بوو کە لە ھەمان فرۆکەدا بووە لەگەڵ سێ تووشبووی پشتڕاستکراوی دیکە.

٤ی شوبات 
ڕاپۆرتی ڕەوشیی ژمارە ١٥ ی ڕێکخراوی (WHO):
 بەلجیکا یەکەمین تووشبووی خۆی پشتڕاستکردەوە کە کۆی ژمارەی تووشبووەکانی یەکێتی ئەورووپا گەیشتە ٢٤ کەس.
 ھۆنگ کۆنگ یەکەمین گیانلەدەستدانی پشتڕاستکردەوە کە نەخۆشێکی ٣٩ ساڵان و سیازدەھەمین تووشبووی شارەکەبوو.
 مالیزیا دوو تووشبووی کۆڤید-١٩ دیکەی ڕاگەیاند کە یەکێکیان ھاوڵاتییەکی مالیزی بوو وە کۆی ژمارەی تووشبووەکانی وڵاتەکە گیشتنە ١٠ کەس.
 سەنگاپور ٦ تووشبووی دیکەی پشتڕاستکردەوە و کۆی ژمارەی تووشبووەکانی گەیشتە ٢٤ کەس.
 کۆریای باشور شازدەھەمین تووشبووی ڕاگەیاند دوای گەڕانەوەی گەشتیارێک لە تایلەندەوە و یەکەمین نەخۆشی کۆریای باشور بوو کە لە تایلەند تووشببوو.
 تایلەند ٦ تووشبووی دیکەی ڕاگەیاند و کۆی ژمارەی تووشبووەکان گەیشتنە ٢٥ کەس.
 ڤێتنام نۆیەمین و دەیەمین تووشبووی کۆڤید-١٩ی ڕاگەیاند کە یەکێکیان پیاوێکی ڤێتنامی بووە لە ھەمان گەشتی فرۆکەیی دا بووە لەگەڵ چوار تووشبووی ئەرێنی دیکەدا.

٥ی شوبات 
ڕاپۆرتی ڕەوشیی ژمارە ١٦ ی ڕێکخراوی (WHO):  
 لەم کاتەدا چین (لە ووھان دا) ١٠٬١١٧ تووشبووی ڕاگەیاندووە کە ١٠ ھەزار تووشبووەکەی شاری تیانجین تێدەپەڕێنێت و پسپۆرانی چینی دەلێن کە پشکنینەکانی (ترشی خانەیی) لە توانایاندایە تەنھا لە ٣٠٪ - ٥٠٪ ی بارە ئەرێنییەکان دەستنیشان بکەن.
 ھۆنگ کۆنگ ٣ تووشبووی دیکەی پشتڕاستکردەوە و کۆی ژمارەی تووشبووەکان گەیشتە ٢١ کەس.
 یابان ١٠ تووشبووی تازەی لە کەشتی گەشتیاری کەرەنتینەکراوی (کچەشازادەی ئەڵماس - Diamond Princess) پشتڕاستکردەوە و کۆی ژمارەی تووشبووانی گەیشتە ٣٥ کەس. زیاد لە ٣٥٠٠ کەس لەسەر کەشتییەکە بوون کە دەبوو پشکنینیان بۆ ئەنجام بدرێت.
 مالیزیا ٢ تووشبووی پتری ڕاگەیاند و کۆی ژمارەی تووشبووان گەیشتە ١٢ کەس.
 فلیپین ھەستا بە پشتڕاستکردنەوەی سێیەمین تووشبووی ئەرێنی کە ئافرەتێکی تەمەن ٦٠ ساڵانی خەڵکی ووھان بوو.
 سەنگاپوور چوار تووشبووی دیکەی ڕاگەیاند کە یەکێکیان منداڵێکی شەش مانگی بە ڕەگەز مالیزی بوو وە کۆی ژمارەی تووشبووانی گەیشتە ٢٨ کەس.
 کۆریای باشور دوو تووشبووی پتری کۆڤید-١٩ پشتڕاستکردەوە کە یەکێکیان لە سەنگاپور گەڕابۆوە و کۆی گشتی تووشبووانی گەیشتە ١٨ کەس. وە دوای ماوەیەکی کەم تووشبووەیەکی دیکەش ڕاگەیەنرا کە کۆی ژمارەی تووشبووانی زیادکرد بۆ ١٩ کەس.
 بەرپرسانی فەرمی تەندروستی لە ویلایەتی (وێسکانسن)ی ویلایەتی ویلایەتە یەکگرتووەکانی ئەمریکا یەکەمین تووشبووی ویلایەتەکەیان ڕاگەیاند.

٦ی شوبات 
ڕاپۆرتی ڕەوشیی ژمارە ١٧ ی ڕێکخراوی (WHO):  
 کەنەدا دوو تووشبووی پێشبینیکراوی ڕاگەیاند لە ھەرێمی کۆمۆڵبیای بەڕیتانی.
 لە شاری (ژیجیانگ)ی چین زیاد لە ١٠٠٠ تووشبوو پشتڕاستکرانەوە کە یەکەمین ناوچە بوو لە دوای پارێزگای ھیوبێی خاوەنی ژمارەیەکی زۆری تووشبوو بێت.
 ئەڵمانیا سیازدەھەمین و ئیتاڵیا سێھەم تووشبووی خۆیان پشتڕاستکردەوە کە کۆی گشتی تووشبووە پشتڕاستکراوەکانی یەکێتی ئەورووپا گەیشتە ٣١ کەس.
 ھۆنگ کۆنگ ٣ تووشبووی دیکەی پشتڕاستکردەوە و کۆی گشتی تووشبووانی گەیشتە ٢٤ کەس.
 یابان ١٠ تووشبووی پتری ڕاگەیاند لە کەشتی گەشتیاری (کچەشازادەی ئەڵماس) و کۆی ژمارەی تووشبووانی گەیشتە ٤٥ کەس.
 مالیزیا دوو تووشبووی دیکەی پشتڕاستکردەوە کە یەکێک لە تووشبووەکان لە ناوخۆی وڵاتەکەدا ڤایرۆسەکەی بۆ گواسترابۆوە و ئەمە یەکەمین تووشبووی ناوخۆیی بوو. کۆی گشتی تووشبووانی گەیشتە ١٤ کەس.
 سەنگاپوور ٢ تووشبووی دیکەی پشتڕاستکردەوە و کۆی ژمارەی تووشبووانی گەیشتە ٣٠ کەس.
 کۆریای باشور ٤ تووشبووی زیاتری ڕاگەیاند و کۆی گشتی ژمارەی تووشبووانی گەیشتە ٢٣ کەس.
 تایوان ٣ تووشبووی نوێی ڕاگەیاند و کۆی ژمارەی تووشبووانی گەیشتە ١٦ کەس.
 شانشینی یەکگرتوو سێیەم تووشبووی ڕاگەیاند کە نەخۆشەکە لەوەو پێش سەردانی سەنگاپورای کردبوو.
 نەخۆشێکی سان جۆس لە ویلایەتی کالیفۆرنیا یەکەمین تووشبوو بوو گیانلەدەست بدات بەھۆی کۆڤید-١٩. نەخۆشەکە ھیچ پێشینەیەکی گەشتی نەبوو بۆ دەرەوەی وڵات و لە ماڵەکەی خۆی کاریدەکرد بەڵام دوای مردنەکەی و ئەنجامدانی توێکاری دەرکەوت کە تووشبووی ڤایرۆسەکە بووە و ئەمەش پیشانی دەدات کە لە سەرەتای کانوونی یەکەمەوە گواستنەوەی ناوخۆیی لەناو کۆمەڵەگەدا لە ویلایەتە یەکگرتووەکان ڕوویداوە بەبێ ئەوەی پێی بزانرێت و دەستنیشان بکرێت.
 ڤێتنام دوو تووشبووی نوێی پشتڕاستکردەوە و کۆی گشتی ژمارەی تووشبووانی گەیشتە ١٢ کەس.

٧ی شوبات 
ڕاپۆرتی ڕەوشیی ژمارە ١٨ ی ڕێکخراوی (WHO):
 ئەنجامی پشکنینەکانی ٤١ کەسی لەسەر کەشتی گەشتیاری (کچەشازادەی ئەڵماس) بۆ ڤایرۆسی کۆرۆنا ئەرێنی بوو و کۆی گشتی ژمارەی تووشبووانی یابان گەیشتە ٨٦ کەس.
 ئەڵمانیا چواردەھەمین تووشبووی خۆی ڕاگەیاند.
 ھۆنگ کۆنگ ٢ تووشبووی دیکەی پشتڕاستکردەوە و کۆی ژمارەی تووشبووانی گەیشتە ٢٦ کەس.
 مالیزیا یەک تووشبووی دیکەی پشتڕاستکردەوە کە کەسێکی گەشتیاربوو لە سەنگاپور گەڕابۆوە و کۆی ژمارەی تووشبووانی گەیشتە ١٥ کەس.
 سەنگاپور ٣ تووشبووی نوێی پشتڕاستکردەوە و کۆی گشتی ژمارەی تووشبووانی گەیشتە ٣٣ کەس.
 کۆریای باشور یەک تووشبووی نوێی پشتڕاستکردەوە و کۆی گشتی تووشبووانی گەیشتە ٢٤ کەس.
 ڤێتنام یەک تووشبووی زیادەی تری پشتڕاستکردەوە و کۆی گشتی تووشبووانی گەیشتە ١٣ کەس.

٨ی شوبات 
ڕاپۆرتی ڕەوشیی ژمارە ١٩ ی ڕێکخراوی (WHO):
 فەڕەنسا ٥ تووشبووی دیکەی ڕاگەیاند کە بەڕەگەز بەڕیتانیشیان تێدابوو وە کۆی ژمارەی تووشبووانی گەیشتە ١١ کەس.
 یابان ٣ تووشبووی دیکەی لەسەر کەشتی گەشتیاری (کچەشازادەی ئەڵماس) ڕاگەیاند و کۆی ژمارەی تووشبووانی گەیشتە ٨٩ کەس.
 مالیزیا یەک تووشبووی پتری پشتڕاستکردەوە و کۆی ژمارەی تووشبووانی گەیشتە ١٦ کەس.
 سەنگاپور ٧ تووشبووی نوێی پشتڕاستکردەوە و کۆی گشتی ژمارەی تووشبووانی گەیشتە ٤٠ کەس.
 تایلەند ٧ تووشبووی تازەی پشتڕاستکردەوە و کۆی گشتی ژمارەی تووشبووانی گەیشتە ٣٢.
 شانشینی یەکگرتووی عەرەبی ٢ تووشبووی نوێی ڕاگەیاند و کۆی گشتی ژمارەی تووشبووانی گەیشتە ٧ کەس.

سەرچاوەکان